Suvestinė redakcija nuo 2013-11-08 iki 2014-01-31

Nutarimas paskelbtas: Žin. 1998, Nr. 103-2838, i. k. 0981100NUTA00001341

Nauja redakcija nuo 2009-07-01:

Nr. 542, 2009-05-27, Žin. 2009, Nr. 69-2796 (2009-06-11), i. k. 1091100NUTA00000542

LIETUVOS RESPUBLIKOS VYRIAUSYBĖ

NUTARIMAS

DĖL TARNYBINIŲ LENGVŲJŲ AUTOMOBILIŲ BIUDŽETINĖSE ĮSTAIGOSE

1998 m. lapkričio 17 d. Nr. 1341

Vilnius

Vadovaudamasi Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708; 2003, Nr. 101-4534; 2006, Nr. 4-97) 41 straipsnio 8 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 7 straipsnio 3 dalimi ir siekdama taupiai naudoti valstybės lėšas, Lietuvos Respublikos Vyriausybė nutaria:

1. Nustatyti, kad:

1.1. Ministerijos ir Lietuvos Respublikos Ministro Pirmininko tarnyba gali turėti ne daugiau kaip 4 tarnybinius lengvuosius automobilius, skirtus naudoti tarnybos reikmėms.

Papunkčio pakeitimai:

Nr. 1261, 2009-09-30, Žin., 2009, Nr. 121-5229 (2009-10-10), i. k. 1091100NUTA00001261

1.2. Vyriausybės įstaigos ir kitos Lietuvos Respublikos Vyriausybei atskaitingos valstybės institucijos ir įstaigos gali turėti ne daugiau kaip vieną tarnybinį lengvąjį automobilį, jeigu šiame nutarime nenustatyta kitaip. Valstybinė atominės energetikos saugos inspekcija branduolinės energetikos srities veiklos su jonizuojančiosios spinduliuotės šaltiniais valstybinei priežiūrai vykdyti papildomai gali turėti ne daugiau kaip du tarnybinius lengvuosius automobilius.

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

Nr. 994, 2013-10-30, Žin., 2013, Nr. 115-5748 (2013-11-07), i. k. 1131100NUTA00000994

1.3. Vyriausybės įstaigoms, kitoms Lietuvos Respublikos Vyriausybei atskaitingoms valstybės institucijoms ir įstaigoms, turinčioms šio nutarimo 3 punkte nurodytų lengvųjų automobilių, įstaigoms prie ministerijų ir kitoms ministerijoms pavaldžioms valstybės institucijoms ir įstaigoms tarnybinių lengvųjų automobilių skaičių nustato ministras, atsakingas už atitinkamą valdymo sritį.

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

1.4. Į šio nutarimo 1.1–1.3 punktuose nurodytą tarnybinių lengvųjų automobilių skaičių neįeina šio nutarimo 3 punkte nurodyti lengvieji automobiliai ir įsigyti naudojant Europos Sąjungos ir kitą gaunamą finansinę paramą lengvieji automobiliai, kurių naudojimo paskirtis negali būti keičiama atsižvelgiant į paramos teikimo sąlygas.

1.5. Šio nutarimo 1.1–1.3 punktai netaikomi:

1.5.1. Krašto apsaugos ministerijai, Vidaus reikalų ministerijai ir įstaigoms prie šių ministerijų, kurias aptarnauja šių ministerijų įsteigti autoūkiai;

1.5.2. Ūkio ministerijai ir jai pavaldžioms įstaigoms, kurios naudojasi Ūkio ministerijos tarnybiniais lengvaisiais automobiliais.

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

1.6. Lengvieji automobiliai įsigyjami, nuomojami arba nuomojami pagal veiklos nuomos sutartį, vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102) ir atsižvelgiant į Lietuvos Respublikos Vyriausybės 2008 m. spalio 8 d. nutarimo Nr. 1023 „Dėl Prekių, kurioms viešųjų pirkimų metu taikomi energijos vartojimo efektyvumo reikalavimai, ir šių prekių energijos vartojimo efektyvumo reikalavimų sąrašo patvirtinimo“ (Žin., 2008, Nr. 121-4600) nuostatas.

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

1.7. Lengvuosius automobilius biudžetinės įstaigos (išskyrus ministerijas ir Valstybinę atominės energetikos saugos inspekciją) gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o valstybės mokslo ir studijų institucijos, kurios yra biudžetinės įstaigos, – tik Švietimo ir mokslo ministerijos leidžiamos.

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

Nr. 994, 2013-10-30, Žin., 2013, Nr. 115-5748 (2013-11-07), i. k. 1131100NUTA00000994

1.8. Ministerijos, įstaigos prie ministerijų ir kitos ministerijoms pavaldžios valstybės institucijos ir įstaigos, neviršydamos šio nutarimo 2 punkte joms nustatyto išlaidų tarnybiniams lengviesiems automobiliams išlaikyti, nuomotis arba nuomotis pagal veiklos nuomos sutartį dydžio, turi teisę kas mėnesį mokėti ne didesnę kaip 0,5 Statistikos departamento prie Lietuvos Respublikos Vyriausybės paskutinį kartą paskelbto šalies ūkio vidutinio mėnesinio darbo užmokesčio dydžio kompensaciją degalų įsigijimo ir automobilio amortizacijos išlaidoms padengti, kuri naudojama neatsiskaitytinai, naudojantiesiems netarnybinius automobilius tarnybos reikmėms:

1.8.1. viceministrams, ministerijų kancleriams;

1.8.2. profesinės karo tarnybos kariams, valstybės tarnautojams ir darbuotojams, dirbantiems pagal darbo sutartis, perkeltiems ir (ar) paskirtiems (pasiųstiems) į diplomatines atstovybes, konsulines įstaigas, atstovybes prie tarptautinių organizacijų, specialiąsias misijas, užsienio valstybių ir tarptautines karines ar gynybos institucijas, specialiesiems atašė ir jų pavaduotojams.

1.9. Šio nutarimo 1.8 punkte nurodyta kompensacija nemokama už laikotarpį, kurį šio nutarimo 1.8.1 ir 1.8.2 punktuose nurodyti asmenys išvykę į tarnybinę komandiruotę tarnybiniu įstaigos transportu kartu su komisijos ar delegacijos nariais arba jiems apmokamos tarnybinės komandiruotės kelionės kitomis transporto priemonėmis išlaidos, įstatymų nustatyta tvarka suteiktų atostogų, nedarbingumo, papildomų poilsio dienų laikotarpiu, poilsio ir švenčių dienomis, išskyrus tuos atvejus, kai jie dirba pagal įstaigos vadovo patvirtintą grafiką arba vadovo įsakymą ar nurodymą dirbti viršvalandinį darbą.

1.10. Biudžetinių įstaigų vadovai turi užtikrinti racionalų lėšų tarnybiniams lengviesiems automobiliams išlaikyti naudojimą ir tarnybinių lengvųjų automobilių naudojimą tik tarnybos reikmėms, išskyrus 1.101 punkte numatytus atvejus.

Papunkčio pakeitimai:

Nr. 1261, 2009-09-30, Žin., 2009, Nr. 121-5229 (2009-10-10), i. k. 1091100NUTA00001261

Nr. 1266, 2011-11-02, Žin., 2011, Nr. 133-6321 (2011-11-08), i. k. 1111100NUTA00001266

1.101. Lietuvos Respublikos Vyriausybės nariai, Ministro Pirmininko kancleris, Lietuvos kariuomenės, Lietuvos Respublikos Konstitucinio Teismo, Lietuvos Aukščiausiojo Teismo, Lietuvos vyriausiojo administracinio teismo, Lietuvos apeliacinio teismo, apygardų teismų, Generalinės prokuratūros, Lietuvos Respublikos valstybės saugumo departamento, Lietuvos Respublikos specialiųjų tyrimų tarnybos, diplomatinių atstovybių vadovai turi teisę naudotis tarnybiniais lengvaisiais automobiliais su vairuotojais ar be vairuotojų ir kitais su jų veiklos ypatumais susijusiais atvejais, kai būtina užtikrinti jų pareigų vykdymą arba asmens saugumą, įskaitant nuvykimą į darbą ir grįžimą iš jo, taip pat ministrų vykimą į susitikimus su gyventojais ir į kitus renginius.

Vyriausybės įstaigų, įstaigų prie ministerijų ir kitų biudžetinių įstaigų, išskyrus nurodytų 6 punkte, vadovų teisę naudotis tarnybiniais lengvaisiais automobiliais ir naudojimosi jais tvarką, įskaitant nuvykimą į darbą ir grįžimą iš jo, įstaigų vadovams nustato atitinkamos valdymo srities ministras.

Papildyta papunkčiu:

Nr. 1266, 2011-11-02, Žin., 2011, Nr. 133-6321 (2011-11-08), i. k. 1111100NUTA00001266

1.11. Lietuvos Respublikos specialiesiems atašė teisė naudotis lengvaisiais automobiliais suteikiama Užsienio reikalų ministerijai, o Lietuvos Respublikos gynybos atašė – Krašto apsaugos ministerijai tai raštu suderinus su Lietuvos Respublikos Ministro Pirmininko tarnyba.

Papildyta papunkčiu:

Nr. 603, 2010-05-26, Žin., 2010, Nr. 62-3040 (2010-05-29), i. k. 1101100NUTA00000603

Papunkčio pakeitimai:

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

2. Patvirtinti asignavimų valdytojams šį išlaidų tarnybiniams lengviesiems automobiliams, išskyrus automobilius, nurodytus šio nutarimo 3 punkte, išlaikyti, nuomotis arba nuomotis pagal veiklos nuomos sutartį dydį (asignavimų darbo užmokesčiui procentais), į kurį įskaitomos transporto priemonių priežiūros, žymėjimo, remonto, nuomos, veiklos nuomos, transporto priemonių išlaikymo (degalai, tepalai, atsarginės dalys, padangos), transporto draudimo išlaidos, kompensacijos naudojantiesiems netarnybinius automobilius tarnybos reikmėms, garažų nuomos ir jų išlaikymo išlaidos:

2.1. Ministerijoms kartu su įstaigomis prie ministerijų ir kitomis ministerijoms pavaldžiomis valstybės institucijomis ir įstaigomis, Lietuvos Respublikos Ministro Pirmininko tarnybai kartu su Vyriausybės atstovų apskrityse tarnybomis – iki 3;

Papunkčio pakeitimai:

Nr. 1261, 2009-09-30, Žin., 2009, Nr. 121-5229 (2009-10-10), i. k. 1091100NUTA00001261

Nr. 231, 2012-02-29, Žin., 2012, Nr. 29-1309 (2012-03-08), i. k. 1121100NUTA00000231

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

2.2. Vyriausybės įstaigoms ir kitoms Lietuvos Respublikos Vyriausybei atskaitingoms valstybės institucijoms ir įstaigoms – iki 2.

3. Nustatyti, kad specialiosioms transporto priemonėms, taktinėms ir logistinėms transporto priemonėms, kaip jos apibrėžtos Lietuvos Respublikos saugaus eismo automobilių keliais įstatyme (Žin., 2000, Nr. 92-2883; 2007, Nr. 128-5213), lengviesiems automobiliams, naudojamiems operatyvinės veiklos subjektų, kaip jie apibrėžti Lietuvos Respublikos operatyvinės veiklos įstatyme (Žin., 2002, Nr. 65-2633), Aplinkos ministerijai pavaldžių institucijų lengviesiems automobiliams, naudojamiems valstybinei aplinkos apsaugos kontrolei, valstybinei teritorijų planavimo ir statybų priežiūrai vykdyti, Lietuvos statistikos departamento lengviesiems automobiliams, naudojamiems Oficialiosios statistikos darbų programai įgyvendinti ir jos įgyvendinimui kontroliuoti, Valstybinės energetikos inspekcijos prie Energetikos ministerijos lengviesiems automobiliams, naudojamiems Lietuvos energetikos objektų ir įrenginių valstybinei kontrolei vykdyti, Socialinės apsaugos ir darbo ministerijos Techninės pagalbos neįgaliesiems centro ir Neįgalumo ir darbingumo nustatymo tarnybos lengviesiems automobiliams, Valstybinės darbo inspekcijos prie Socialinės apsaugos ir darbo ministerijos lengviesiems automobiliams, naudojamiems darbų saugos ir sveikatos, darbo santykių kontrolei vykdyti, Lietuvos automobilių kelių direkcijos prie Susisiekimo ministerijos lengviesiems automobiliams, naudojamiems valstybinės reikšmės kelių ir jų statinių tiesimo (statybos) ir priežiūros darbų organizavimo ir kontrolės funkcijoms atlikti, Valstybinės kelių transporto inspekcijos prie Susisiekimo ministerijos lengviesiems automobiliams, naudojamiems kelių transporto vežėjų veiklos kontrolės funkcijoms atlikti, Pasienio kontrolės punktų direkcijos prie Susisiekimo ministerijos lengviesiems automobiliams, naudojamiems pasienio kontrolės punktų priežiūrai vykdyti, Lietuvos saugios laivybos administracijos lengviesiems automobiliams, naudojamiems valstybinei saugios laivybos Lietuvos Respublikos vidaus vandenyse kontrolei atlikti, Narkotikų, tabako ir alkoholio kontrolės departamento lengviesiems automobiliams, naudojamiems ūkio subjektų veiklos priežiūrai vykdyti, Švietimo ir mokslo ministerijos lengviesiems automobiliams, naudojamiems valstybinei švietimo teikėjų veiklos priežiūrai vykdyti, Nacionalinės mokėjimo agentūros prie Žemės ūkio ministerijos lengviesiems automobiliams, naudojamiems Europos Sąjungos ir nacionalinės paramos administravimo ir kontrolės funkcijoms atlikti, Nacionalinės žemės tarnybos prie Žemės ūkio ministerijos lengviesiems automobiliams, naudojamiems žemės reformos, žemėtvarkos, nekilnojamųjų daiktų kadastro duomenų nustatymo kontrolės ir valstybinės priežiūros funkcijoms atlikti, Valstybinės augalininkystės tarnybos prie Žemės ūkio ministerijos lengviesiems automobiliams, naudojamiems fitosanitarinei ir augalų apsaugos produktų kontrolei vykdyti, augalų dauginamosios medžiagos sertifikavimui, kokybės ir tiekimo rinkos kontrolei, eksportuojamų ir importuojamų grūdų inspektavimui ir intervencinio pirkimo grūdų kokybės priežiūros funkcijoms atlikti, Valstybinės gyvulių veislininkystės priežiūros tarnybos prie Žemės ūkio ministerijos lengviesiems automobiliams, naudojamiems valstybinei gyvulių veislininkystės priežiūrai vykdyti, Žuvininkystės tarnybos prie Žemės ūkio ministerijos lengviesiems automobiliams, Valstybinės maisto ir veterinarijos tarnybos ir jai pavaldžios biudžetinės įstaigos tarnybiniams lengviesiems automobiliams, naudojamiems valstybinei veterinarinei, maisto saugos, kokybės ir kitų privalomųjų reikalavimų kontrolei vykdyti, Lietuvos metrologijos inspekcijos lengviesiems automobiliams, naudojamiems teisinei metrologinei kontrolei vykdyti, Valstybinės ne maisto produktų inspekcijos prie Ūkio ministerijos lengviesiems automobiliams, naudojamiems rinkos priežiūrai vykdyti, Užsienio reikalų ministerijos ir diplomatinių atstovybių, konsulinių įstaigų, atstovybių prie tarptautinių organizacijų ir specialiųjų misijų lengviesiems automobiliams, naudojamiems konsulinėms, kurjerių, diplomatinio protokolo, diplomatinių krovinių ir diplomatinio pašto gabenimo funkcijoms atlikti, Sveikatos priežiūros tarnybos prie Vidaus reikalų ministerijos medicinos įstaigų lengviesiems automobiliams, naudojamiems sveikatos priežiūros paslaugoms namuose teikti, išlaidų dydžius nustato ministras, atsakingas už atitinkamą valdymo sritį, Lietuvos Respublikos specialiųjų atašė lengviesiems automobiliams, naudojamiems specialiųjų atašė funkcijoms atlikti jų paskyrimo valstybėse, išlaidų dydžius nustato užsienio reikalų ministras, o Lietuvos Respublikos gynybos atašė – krašto apsaugos ministras.

Punkto pakeitimai:

Nr. 1619, 2009-12-02, Žin., 2009, Nr. 147-6572 (2009-12-12), i. k. 1091100NUTA00001619

Nr. 382, 2010-03-31, Žin., 2010, Nr. 41-1976 (2010-04-10), i. k. 1101100NUTA00000382

Nr. 603, 2010-05-26, Žin., 2010, Nr. 62-3040 (2010-05-29), i. k. 1101100NUTA00000603

Nr. 1301, 2010-09-15, Žin., 2010, Nr. 110-5632 (2010-09-18), i. k. 1101100NUTA00001301

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

4. Įpareigoti:

4.1. ministrus, įstaigų prie ministerijų vadovus (suderinus su atitinkama ministerija), Vyriausybės įstaigų vadovus, taip pat kitų biudžetinių įstaigų vadovus (atitinkamai suderinus su ministerija, įstaiga prie ministerijos arba Vyriausybės įstaiga) – pagal Lietuvos Respublikos Vyriausybės patvirtintas Pavyzdines tarnybinių lengvųjų automobilių naudojimo biudžetinėse įstaigose taisykles patvirtinti savo įstaigos tarnybinių lengvųjų automobilių naudojimo taisykles;

Papunkčio pakeitimai:

Nr. 603, 2010-05-26, Žin., 2010, Nr. 62-3040 (2010-05-29), i. k. 1101100NUTA00000603

4.2. ministrus – patvirtinti šio nutarimo 1.3 punkte nurodytą tarnybinių lengvųjų automobilių skaičių, 1.8 punkte nurodytų kompensacijų dydį, 3 punkte nurodytus išlaidų dydžius;

4.3. ministrus, Lietuvos Respublikos Ministro Pirmininko tarnybos, Vyriausybės įstaigų ir kitų Lietuvos Respublikos Vyriausybei atskaitingų valstybės institucijų ir įstaigų vadovus – iki 2010 m. liepos 1 d. optimizuoti tarnybinių lengvųjų automobilių skaičių, atsižvelgiant į šio nutarimo 1.1–1.5 punktus.

Papunkčio pakeitimai:

Nr. 1261, 2009-09-30, Žin., 2009, Nr. 121-5229 (2009-10-10), i. k. 1091100NUTA00001261

5. Rekomenduoti:

5.1. taikyti šiuos išlaidų tarnybiniams lengviesiems automobiliams išlaikyti, nuomotis arba nuomotis pagal veiklos nuomos sutartį dydžius (asignavimų darbo užmokesčiui procentais):

5.1.1. Lietuvos Respublikos Prezidento kanceliarijai, Lietuvos Respublikos Seimo kanceliarijai, Lietuvos Respublikos Konstituciniam Teismui, Lietuvos Aukščiausiajam Teismui, Lietuvos vyriausiajam administraciniam teismui, Lietuvos apeliaciniam teismui, apygardų teismams, apygardų administraciniams teismams, apylinkių teismams, Nacionalinei teismų administracijai, Valstybės kontrolei ir kitoms Lietuvos Respublikos Seimui atskaitingoms institucijoms – iki 3 procentų;

5.1.2. valstybinėms aukštosioms mokykloms – iki 0,5 procento;

5.2. savivaldybių taryboms:

5.2.1. nustatyti, kad iš savivaldybių biudžetų išlaikomos biudžetinės įstaigos ne brangesnius kaip 60 tūkst. litų (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, ne brangesnius kaip 90 tūkst. litų (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 60 tūkst. litų (be pridėtinės vertės mokesčio) lengvuosius automobilius, turinčius ne daugiau kaip 5 sėdimas vietas, ir kitus lengvuosius automobilius, brangesnius kaip 90 tūkst. litų (be pridėtinės vertės mokesčio),  tik savivaldybės tarybos leidžiamos;

5.2.2. nustatyti iš savivaldybių biudžetų išlaikomoms biudžetinėms įstaigoms išlaidų tarnybiniams lengviesiems automobiliams išlaikyti, nuomotis arba nuomotis pagal veiklos nuomos sutartį dydį – iki 1 procento asignavimų darbo užmokesčiui.

6. Rekomenduoti Lietuvos Respublikos Seimui atskaitingoms ir kitoms Lietuvos Respublikos Vyriausybei (ministerijoms) neatskaitingoms institucijoms vadovautis šio nutarimo nuostatomis bei atsižvelgiant į Lietuvos Respublikos Vyriausybės patvirtintų Pavyzdinių tarnybinių lengvųjų automobilių naudojimo biudžetinėse įstaigose taisyklių nuostatas patvirtinti savo įstaigos tarnybinių lengvųjų automobilių naudojimo tvarką.

Punkto pakeitimai:

Nr. 1266, 2011-11-02, Žin., 2011, Nr. 133-6321 (2011-11-08), i. k. 1111100NUTA00001266

MINISTRAS PIRMININKAS	GEDIMINAS VAGNORIUS

FINANSŲ MINISTRAS	ALGIRDAS ŠEMETA

Pakeitimai:

1.

Lietuvos Respublikos Vyriausybė, Nutarimas

Nr. 380, 1999-04-07, Žin., 1999, Nr. 33-963 (1999-04-14), i. k. 0991100NUTA00000380

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

2.

Lietuvos Respublikos Vyriausybė, Nutarimas

Nr. 606, 1999-05-19, Žin., 1999, Nr. 44-1415 (1999-05-21), i. k. 0991100NUTA00000606

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

3.

Lietuvos Respublikos Vyriausybė, Nutarimas

Nr. 1168, 1999-10-22, Žin., 1999, Nr. 90-2653 (1999-10-27), i. k. 0991100NUTA00001168

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

4.

Lietuvos Respublikos Vyriausybė, Nutarimas

Nr. 1322, 2000-11-02, Žin., 2000, Nr. 95-2985 (2000-11-08), i. k. 1001100NUTA00001322

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

5.

Lietuvos Respublikos Vyriausybė, Nutarimas

Nr. 1442, 2001-12-03, Žin., 2001, Nr. 103-3663 (2001-12-07), i. k. 1011100NUTA00001442

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

6.

Lietuvos Respublikos Vyriausybė, Nutarimas

Nr. 878, 2002-06-12, Žin., 2002, Nr. 60-2441 (2002-06-19), i. k. 1021100NUTA00000878

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

7.

Lietuvos Respublikos Vyriausybė, Nutarimas

Nr. 1990, 2002-12-17, Žin., 2002, Nr. 120-5421 (2002-12-20); Žin., 2002, Nr. 123-0 (2002-12-24), i. k. 1021100NUTA00001990

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

8.

Lietuvos Respublikos Vyriausybė, Nutarimas

Nr. 268, 2003-02-26, Žin., 2003, Nr. 23-967 (2003-03-05), i. k. 1031100NUTA00000268

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

9.

Lietuvos Respublikos Vyriausybė, Nutarimas

Nr. 749, 2003-06-12, Žin., 2003, Nr. 58-2586 (2003-06-18), i. k. 1031100NUTA00000749

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

10.

Lietuvos Respublikos Vyriausybė, Nutarimas

Nr. 1643, 2003-12-19, Žin., 2003, Nr. 121-5486 (2003-12-23), i. k. 1031100NUTA00001643

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

11.

Lietuvos Respublikos Vyriausybė, Nutarimas

Nr. 111, 2007-01-31, Žin., 2007, Nr. 15-554 (2007-02-03), i. k. 1071100NUTA00000111

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

12.

Lietuvos Respublikos Vyriausybė, Nutarimas

Nr. 1216, 2007-11-13, Žin., 2007, Nr. 120-4898 (2007-11-22), i. k. 1071100NUTA00001216

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

13.

Lietuvos Respublikos Vyriausybė, Nutarimas

Nr. 542, 2009-05-27, Žin., 2009, Nr. 69-2796 (2009-06-11), i. k. 1091100NUTA00000542

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

14.

Lietuvos Respublikos Vyriausybė, Nutarimas

Nr. 1261, 2009-09-30, Žin., 2009, Nr. 121-5229 (2009-10-10), i. k. 1091100NUTA00001261

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

15.

Lietuvos Respublikos Vyriausybė, Nutarimas

Nr. 1619, 2009-12-02, Žin., 2009, Nr. 147-6572 (2009-12-12), i. k. 1091100NUTA00001619

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

16.

Lietuvos Respublikos Vyriausybė, Nutarimas

Nr. 382, 2010-03-31, Žin., 2010, Nr. 41-1976 (2010-04-10), i. k. 1101100NUTA00000382

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

17.

Lietuvos Respublikos Vyriausybė, Nutarimas

Nr. 603, 2010-05-26, Žin., 2010, Nr. 62-3040 (2010-05-29), i. k. 1101100NUTA00000603

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

18.

Lietuvos Respublikos Vyriausybė, Nutarimas

Nr. 1301, 2010-09-15, Žin., 2010, Nr. 110-5632 (2010-09-18), i. k. 1101100NUTA00001301

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

19.

Lietuvos Respublikos Vyriausybė, Nutarimas

Nr. 1266, 2011-11-02, Žin., 2011, Nr. 133-6321 (2011-11-08), i. k. 1111100NUTA00001266

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

20.

Lietuvos Respublikos Vyriausybė, Nutarimas

Nr. 231, 2012-02-29, Žin., 2012, Nr. 29-1309 (2012-03-08), i. k. 1121100NUTA00000231

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

21.

Lietuvos Respublikos Vyriausybė, Nutarimas

Nr. 551, 2012-05-23, Žin., 2012, Nr. 60-3009 (2012-05-26), i. k. 1121100NUTA00000551

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo

22.

Lietuvos Respublikos Vyriausybė, Nutarimas

Nr. 994, 2013-10-30, Žin., 2013, Nr. 115-5748 (2013-11-07), i. k. 1131100NUTA00000994

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių biudžetinėse įstaigose" pakeitimo